പൊതുവിടങ്ങളില് സ്ത്രീകളെ ശല്യം ചെയ്യുന്ന രീതിയില് പ്രാങ്ക് വീഡിയോ കൊച്ചിയില് യു ട്യൂബര് അറസ്റ്റില് കൊച്ചി: പൊതുവിടങ്ങളില് സ്ത്രീകളെ ശല്യം ചെയ്യുന്ന രീതിയില് പ്രാങ്ക് വീഡിയോ എടുത്ത യു ട്യൂബര് ഒടുവില് അറസ്റ്റിലായി. എറണാകുളം ചിറ്റൂര്റോഡ് സ്വദേശി ആകാശ് സൈമണ് മോഹനെയാണ് ഇയാള്ക്കെതിരെ സ്ത്രീകളെ ശല്യം ചെയ്തത് അടക്കമുള്ള വകുപ്പുകള് ചുമത്തി എറണാകുളം നോര്ത്ത് പൊലീസ് അറസ്റ്റ് ചെയ്തത്.എറണാകുളം കച്ചേരിപ്പടിയില് വീഡിയോ ഷൂട്ട് ചെയ്യുന്നതിനിടെയാണ് അറസ്റ്റ്. അശ്ലീല ചേഷ്ടകളും ആംഗ്യങ്ങളും കാണിച്ചെന്നും മോശമായി സംസാരിച്ചെന്നും പരാതി വന്നതോടെയാണ് പൊലീസ് നടപടി. സ്ത്രീകളെ അപമാനിക്കുന്ന തരത്തില് പ്രാങ്ക് വീഡിയോ ചിത്രീകരിച്ച് യുട്യൂബില് അപ് ലോഡ് ചെയ്യുകയാണ് ഇയാള് ചെയ്തിരുന്നത് എന്നാണ് നോര്ത്ത് പൊലീസ് പറയുന്നത്.വീഡിയോ ഷൂട്ട് ചെയ്യാന് സഹായിച്ച യുട്യൂബറുടെ സുഹൃത്തുക്കള്ക്ക് വേണ്ടിയും പൊലീസ് അന്വേഷിക്കുന്നുണ്ട്. ഏതാണ്ട് അഞ്ചോളം വീഡിയോകള് ഇയാളുടെ യൂട്യൂബ് അക്കൌണ്ടില് ഇപ്പോള് തന്നെ നിലവിലുണ്ട്.അറസ്റ്റ് ചെയ്ത പ്രതിയെ പിന്നീട് ജാമ്യത്തില് വിട്ടു.